# Pandèmia de COVID-19 a Liechtenstein

La presència de la pandèmia per coronavirus de 2019-2020 a Liechtenstein es va revelar el 3 de març de 2020. Es tractava d'un jove ciutadà del país que havia estat en contacte a Suïssa amb una persona contagiada.
En data del 18 d'abril, el Principat de Liechtenstein comptava 79 casos confirmats, 55 persones guarides i 1 mort.

## Cronologia
### Febrer de 2020

L'11 de febrer de 2020, el govern de Liechtenstein va crear un equip per al "nou coronavirus 2019-nCoV", que, sota la direcció del conseller de govern Mauro Pedrazzini, deu monitorar l'evolució dels esdeveniments relacionats amb el nou coronavirus i alhora coordinar les mesures necessàries per a la seguretat mèdica del país. El 26 de febrer, el govern declarà que Liechtenstein ja s'havia preparat de manera extensiva per a eventuals casos de virus. L'endemà, es va anunciar que els dos primers casos sospitosos del Principat havien tingut resultats negatius. A més a més, es van distribuir fulls informatius sobre el nou coronavirus al conjunt de la població.

### Març de 2020

El 3 de març es va anunciar el primer cas confirmat de Covid-19, un home jove que havia tornat de Suïssa on havia estat en contacte amb una persona infectada. Després de tenir símptomes de la malaltia, va anar a l'hospital d'estat on el van diagnosticar positiu i romangué aïllat.
El 16 de març, el govern de Liechtenstein va anunciar i imposar restriccions considerables a la vida social dels ciutadans, com ara a les activitats de lleure, i esdeveniments festius per a frenar l'expansió de l'epidèmia al territori. Les mesures s'enduriren l'endemà vedant tota mena d'esdeveniment general i tancant més locals i uns quants dies després el 20 de març limitant més encara les relacions socials.
El 21 de març, la policia d'estat de Liechtenstein va declarar que tres policies havien tingut un resultat positiu a les proves del coronavirus i que estaven en quarantena. Les proves que es realitzaren aquell mateix dia revelaren un total de 44 casos confirmats de ciutadans de Liechtenstein infectats.
El 23 de març, el govern va anunciar que augmentaria el nombre de llits d'hospiral disponibles al país després d'informar que hi havia en aquell moment 51 casos confirmats en total. Dos dies després, s'anunciaven dos casos més de persones contaminades.

## Dades estadístiques

El govern de Liechtenstein informa al seu web dels canvis diaris que pertoquen el nombre de casos confirmats al país.
Evolució del nombre de persones infectades amb COVID-19 a Liechtenstein

## Referències

* ↑ Regierung setzt Stab „neues Coronavirus 2019‐nCoV“ ein Arxivat 2020-03-29 a Wayback Machine.. (en alemany)
* ↑ «Corona-Fälle in Liechtenstein sind möglich». (en alemany)
* ↑ Zwei Verdachtsfälle negativ getestet Arxivat 2020-03-29 a Wayback Machine.. (en alemany)
* ↑ «Junger Mann positiv auf Corona-Virus getestet». [Consulta: 3 març 2020].
* ↑ Regierung verschärft Massnahmen zur Verlangsamung der Ausbreitung des Corona-Virus Arxivat 2020-03-29 a Wayback Machine.. (en alemany)
* ↑ MEDIENMITTEILUNG. Generelles Veranstaltungsverbot und weitere Schliessungen Arxivat 2020-03-26 a Wayback Machine.. (en alemany)
* ↑ Drei Polizisten am Coronavirus erkrankt. (en alemany)
* ↑ Starke Zunahme der Covid‐19‐Fälle hält an Arxivat 2020-03-29 a Wayback Machine.. (german)
* ↑ Zusätzliche Betten und Drive-Through-Testanlage Arxivat 2020-03-29 a Wayback Machine.. (german)
* ↑ Ministerium für Gesellschaft. Aktuelle Informationen zum Coronavirus Arxivat 2020-03-26 a Wayback Machine.. (en alemany)
COVID-19 i la Pandèmia de COVID-19 :
Als Països Catalans :
Salut :